Sorrentói-félsziget – Nápoly – Vezúv – Capri – Amalfi part | vTravel.hu
Home › Utazások › Olaszország › Sorrentói-félsziget – Nápoly – Vezúv – Capri – Amalfi part
SUPER LAST MINUTE ÁR: 69.900 FT
A Sorrentói-félsziget az egyik leglátogatottabb turistacélpont Olaszországban, úgy természeti szépségei, mint gazdag történelmi-kulturális öröksége miatt. Az Amalfi-part, Pompei és Nápoly történelmi belvárosa az UNESCO Világörökség részét képezi.
Időpontok: 2018. július 11-16.
Az október 9-15-i út itt érhető el >>
Reggeli után továbbutazunk Nápolyba. Érkezés kora délután kirándulásunk első állomására, az 1281 méter magas Vezúv csúcsára. A vulkántúrát egy 900 méter hosszú emelkedővel kezdjük, mely során
feljutunk az európai kontinens egyetlen működő vulkánjának kráteréhez. A kürtő peremén sétálgatva belenézhetünk az alvó vulkán beomlott kráterébe, mely még így is több, mint 200 méter mély; a tenger felé fordulva pedig nem mindennapi látványban lesz részünk: a teljes Nápolyi-öböl panorámája a Sorrentói-félszigettel, az északi vulkáni szigetekkel és Capri szigetével, 1000 méteres magasságból. Este a szállások elfoglalása a Nápolyi öbölben.
Belépő + busz: 20 €/fő
Egész napos autóbuszos kirándulás az Amalfi parton és Pompeiben. Az út során a meredek partról rálátni a tengerre, a háttérben pedig 1000-1400 m magas hegyek látványa bűvölik el a látogatót. A táj kivételes szépsége már az ókorban is vonzerőt jelentett, bár évszázadokon keresztül csak a tengerről vagy gyalog lehetett megközelíteni. A szerpentinekkel tűzdelt utakon először Positano kilátójánál állunk meg, ahonnan fantasztikus panoráma nyílik a városra. Ezt követően folytatjuk utunkat a lélegzetelállító hegyi utakon, közben kisebb-nagyobb települések, a hegyek és a tenger látványában gyönyörködve. Amalfiba érve az egykori hajós köztársaság központjában teszünk egy sétát. A város legimpozánsabb épülete a Szent András Dóm, mely egy ma már több, mint ezer éves épületegyüttes kriptával, monumentális lépcsővel, előcsarnokkal, harangtoronnyal, és kolostorral.
A kirándulást az elfeledett városban, Pompeiben zárjuk, mely egykor a Római Birodalom leggazdagabb városai közé tartozott. A Vezúv 79-es kitörése idején elpusztult város romjai ma a Világörökség részét képezik. A látogatás során helyi vezetés mellett ismerjük meg ennek a különleges romvárosnak a történetét és érdekességeit. Este visszatérés a szállásra.
A kirándulás ára: 70 €/fő (busz, belépő, helyi idegenvezető, fülhallgató)
Ezt követően Capri települését fedezzük fel, melyet a „Világ szalonjának” is neveznek. Kávézókkal, éttermekkel és előkelő szállodákkal szegélyezett hangulatos utcákon sétálgatunk, mediterrán növények illatárjában. Augustus kertjéből pedig megcsodálhatjuk a sziget jelképeit: a Faraglioni sziklákat. A kikötőbe visszatérve, jó idő esetén fürödni is lehet. Este visszahajózás Sorrentóba, majd visszatérés a szállásra.
A kirándulás ára: 80 €/fő (komp oda-vissza, kisbusz Capriból Anacapriba és vissza, Augustus kertje, helyi idegenvezető, fülhallgató)
Délelőtt városnézés Nápolyban. Nápoly a legtöbb olasz várossal ellentétben évszázadokon keresztül királyi főváros volt. Építészetére, fejlődésére, kultúrájára nagy hatással voltak a híres európai dinasztiák, az Anjouktól az Aragóniaiakon és Habsburgokon át a Bourbonokig. A spanyol “örökség” még ma is érződik, híres-hírhedt városrésze a Spanyol negyed, ahol még nappal is csak óvatos sétákat érdemes tenni. A városnézés során felfedezzük Nápoly történelmi belvárosát (Duomo, San Lorenzo Maggiore templom, Spaccanapoli, Piazza del Gesu Nuovo, Santa Chiara templom és kolostor), a sétát a királyi Nápolyban zárjuk (Piazza Plebiscito, Királyi palota, Galleria Umberto, San Carlo színház, Castel Nuovo), a szabadprogram idején pedig lehetőségünk lesz belekóstolni az igazi nápolyi életbe és megkóstolni a legendás nápolyi pizzát. Visszaindulás kora délután, a tranzitszállás elfoglalása az esti órákban.
Reggeli után indulás Budapestre. Érkezés Budapestre az esti órákban
First Minute Akció: A részvételi díj 99.900 Ft helyett csak 69.900 Ft/fő !
Időpontok: 2018. augusztus 17-20. Utazás: légkondicionált, komfortos autóbusszal. Szállás: 3 csillagos szállodában (2 ágyas, zuhanyzós/WC-s szobákban).
Akciós ár: 59,900 Ft
Körutazás BajorországbanAkciós ár: 59,900 Ft